Gus Hansen

Gus Hansen (* 13. február 1974, Kodaň, Dánsko) je dánsky profesionálny hráč pokru, ktorý v súčasnosti žije v Monaku.Full Tilt Poker: Gus Hansen  Má prezývku „The Great Dane“ (Veľký Dán).

 Životopis 
Pred tým, než sa stal v roku 1997 profesionálnym hráčom pokru hrával Hansen backgammon a tenis. V roku 2000 sa presťahoval do New York City a pokúsil sa živiť hraním backgammonu, ale toto odvetvie bolo na neho príliš malé. Sám sa označuje za profesionálneho gamblera a vsádzal na rôzne športové podujatia.

 Pokrová kariéra 
Hansen začal hrať poker v roku 1993 v Ocean View Card Room v Santa Cruz v Kalifornii, kedy tu na výmennom pobyte študoval na The University of California v Santa Cruz.  Je notoricky známy hlavne pre svoj agresívny štýl hry, v pokrovej terminológii nazývaný "loose aggressive". Je povestný svojím zvyšovaním sádzok alebo blafovaním so skoro hociktorými dvoma kartami, čo jeho súpera vedie k dorovnávaniu (či dokonca zvyšovaniu) jeho stávok.

Na konci roku 2007 jeho celkové príjmy zo "živých" turnajov tvorili viac než 5 000 000 dolárov.Gus Hansen: Hendon Mob Poker Database  Vo februári roku 2012 sa jeho príjmy vyšplhali na 10,210,073 dolárov čím sa radí na 15. miesto celosvetového rebríčka celkových zarobených výher.

 Referencie 

 Externé odkazy 
 Profil Gus HansenPokerman.sk
 Rozhovor s Gusom Hansenom: „Hráči sú proste oveľa lepší ako pred desiatimi rokmi“PokerPortal.sc

Kategória:Hráči pokru
Kategória:Dánski ateisti
Kategória:Osobnosti z Kodane